ru bg bg en ru bg ru bg ru bg bg bg bg bg ru uk bg hbs_cyr uk bg hbs_cyr ru bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg cv de bg bg bg ru es en es es bg bg en bg ru bg bg bg bg en ru bg bg bg bg bg bg bg bg bg bg bg bg bg hbs_cyr bg bg bg bg en bg bg en ru en en en en en en en en bg bg bg bg bg bg bg bg bg bg bg ru bg en en en en en mk en ru en en bg bg ru it en ru bg sk en en en sk bg bg ru bg en en en en bg bg
Vanyu Krastevноември 5, 2016октомври 10, 2018илюстрация, разкази
Тя лежи в голямото легло на спалнята. Лицето й има синкав отенък от светлината на лаптопа. Придържа  в скута си буркан с кисели краставички и шумно ги яде. От време на време протяга ръка и със стрелката на клавиатурата превърта трилъра напред …
…мобилният на агент Твар глухо вибрира. На дисплея се появява надпис „изчезвай оттам тя  идва за теб“. Той моментално избива с коляно капака на ковчега и през прашния прозорец на катафалката опитва да огледа обстановката. Лошо – процесията още се движи към църковната порта. Не се вижда нищо подходящо за прикритие.
Първият куршум пробива странично купето – иззад драперията с кух звук избива тънък лъч светлина. Опечалените надават възклицания, когато виждат от задната врата на черния автомобил да плонжира агент Твар. Автоматичната стрелба продължава – няколко фигури вече се свличат. Дебела жена започва писък. Отдясно букет цветя се пръсва нагоре, отляво изригват малки гейзери почва. Той тича върху калната алея с вдигнат пред лицето лакът. Фигурата на агент Мор се вижда зад голям бор. Лицето й е скрито в черна качулка. Опряла е ръцете си върху ствола, за да компенсира отката на оръжието. Стреля бързо, ритмично. Би трябвало вече да е свалила агент Твар на земята, но тълпата й пречи. Той се прехвърля през декоративен парапет, който се разпада под тежестта на тялото му. Зад парапета има дълбока ниша, облицована с гранитни плочи. Просва се на дъното и бясно пълзи напред…
…агент Мор вече е в някакъв коридор. Пръхти от усилието да тича, стегната в коженото си яке. Върти студените си очи във всички посоки. В същото време агент Твар се е скрил отстрани в малка приемна и се опитва да съобрази какво да прави. Възможно е убийцата да тръгне към него, но има шанс да продължи нагоре по етажите. За няколко мига силуетът му, очертан от светлината на полупрозрачната врата на офиса, нерешително помръдва. После агентът грабва зелена папка от масичката и с делова крачка бута вратата.
Бюра, компютри, рафтове до тавана, прилича на вестникарска редакция. Кима неопределено към някого, небрежно бута папката под мишницата си, стреми се да прилича на дългогодишен служител. Един-двама вдигат глава, поглеждат го, пак забиват поглед в мониторите. Изходът е в дъното на пътеката, между бюрата. Остават няколко метра, когато чува зад гърба си баналното: „Мога ли да ви помогна с нещо?“. Обръща се с подходяща усмивка. Висока служителка, с квадратно лице и тънки устни, го гледа въпросително. В дъното на залата, зад гърба й, нахлува  фигурата на агент Мор, увенчана с островърхата си качулка. Тя моментално вдига оръжието си и стреля. Въздушната струя разполовява кичур от косата на служителката, а стъклената витрина зад агент Твар се разпада с трясък…
…още се преследват. Сега агент Твар пресича баскетболно игрище и хлътва зад крилата на масивна врата. Обувките му чаткат върху шахматен под, светлината влиза през прозорците на висок витраж. Бяга по изкривен в чудовищна перспектива коридор. Секунда преди да гръмне звънецът се отварят всички врати и пространството се залива от ученици. Движат се хаотично – пролуките отпред се затварят, отстрани зейват нови. Някой се просва на пода и чантата му отхвръква. Недоволни възгласи. Пъпчив тинейджър протяга крак за спъване, агент Твар залита, но остава прав. Зад него е агент Мор. Тя напредва бързо, защото държи оръжието си на показ – всички инстинктивно се отдръпват. Появява се очилат преподавател, който протестира с вдигнати ръце, но след секунда започва да се превива на пода. По стълбите надолу е истинско задръстване – там никой не може да се отмести на никъде. Агент Мор вдига оръжието си стреля в тавана. Писъците са оглушителни, всичко се люшка насам-натам…
…в очите на майката се чете нещо от рода на „Какво правиш, по дяволите?“. Ръцете й отскачат нагоре, докато държат за рамената миниатюрно палтенце. Детската количка се удря с трясък в тревата и отвътре изхвърча синьо одеяло. Агент Твар комично се просва на земята. Към него се приближава агент Мор, гъвкава като змия, изпод черната качулка се вижда само белезникавия й нос. Изглежда, че вече ще го приклещи. Той обаче е на крака и бързо върти глава във всички посоки. Коленете на панталона и предницата на сакото му са подгизнали. Градинката е пълна с деца. Всички събират есенни листа. Възбудено крещят, размахват пръчки, сочат го.
Агент Твар се обръща и хуква. Минава през мокър пясъчник, прескача подстриган плет и стъпва на оживен тротоар. По улицата бавно се движи полицейска кола с трима униформени вътре. С умерена крачка агент Твар тръгва успоредно на патрулката, докато оправя раздърпаното си сако и държи под око агент Мор. Тя също прилича на случаен минувач, уж зяпа витрините, но скъсява дистанцията. Движат се така няколко минути, когато полицаите пускат сирената и ускоряват нанякъде. Агент Твар се хвърля към въртящата се врата на хотелско фоайе…
…превърта напред със стрелката…
…камериер с изцъклени очи се свлича, опрял гръб о стената. По мъхестия тапет остава кървава диря…
…превърта напред със стрелката…
…Агент Твар прекрачва парапета на малък балкон и гледа към пететажна бездна. Долу блести басейн с формата на бъбрек. Полупрозрачната ципа на автоматичното покривало бавно се затваря. Обръща се и вижда как островърхата качулка изкача от асансьора и тича към него по мекия килим. Размахва високо кокалестите си лакти в стегнат спринт.
Айде скачай, какво се оглеждаш. Тя няма да се откаже. Скачай!…
Той скача. Прави малка крачка във въздуха и се пуска от парапета. Агент Твар пада дълго, а долу под него покривалото бързо съкращава свободната водна повърхност. Успява да уцели нищожния процеп и тялото му продължава траекторията си под водата. Обвито е с мехурчета. Вратовръзката му сочи нагоре, по лицето му шари пречупена светлина. Маха с ръце и крака. Трябва да излезе преди агент Мор да започне да стреля по басейна. Опира длани о полупрозрачната ципа, опитва се да я избута. Рита с всички сили. Къде е процепът? Трябва да излезе. Трябва да диша. Трябва най-накрая да си поеме въздух…
Тя се отдръпва от застиналото изображение на монитора и няколко пъти шумно вдишва и издишва. Оставя буркана с кисели краставички на пода. Обръща се към спящия на леглото мъж и го разтърсва за рамото:
– Ставай. Май е време. Викай такси.
Мъжът отваря очи. Гледа как тя придържа с ръка големия си корем докато се изправя и се мръщи от болка. Той скача от леглото и бързо започва да се облича. Помага й за обувките. Краката й са оттекли и не могат да влязат, накрая просто й казва да ги подпети. Нарамва малката раница с принадлежности за родилното и я хваща под мишницата.
– Сигурна ли си, че тръгва да излиза?
бременност, раждане, разказ, смърт, термин, трилър, утроба, филм
Следваща Елена и тунелът над реката
Публикувано от Vanyu Krastev
Покажи всички публикации от Vanyu Krastev
ноември 6, 2016 в 12:57 AM
яко екшън! филм направо гледах и в края става направо за начало на нов, вероятно по-млад агент 🙂 браво
ноември 6, 2016 в 7:30 AM
От ковчега към утробата на майката, винаги преследван от смъртта (въоръжена с пистолет, не с коса), докато преминава през работа, училище, детство. Утробата на топлия басейн е утробата на майката, през която ще се появи в реалния свят.
Възможно ли е да се направи статистика какви филми са гледали бременните жени минути преди да отпътуват за родилното? Защото те със сигурност са гледали, няма начин да не са. При нас така се случи, но никой не си спомня кой е бил филмът.
Въведете коментара си тук…
Попълнете полетата по-долу или кликнете върху икона, за да влезете:
Имейл (Адресът няма да бъде публикуван)
В момента коментирате, използвайки вашия профил WordPress.com. ( Излизане /  Промяна )
В момента коментирате, използвайки вашия профил Twitter. ( Излизане /  Промяна )
В момента коментирате, използвайки вашия профил Facebook. ( Излизане /  Промяна )
Известяване за нови коментари по имейл.
Известяване за нови публикации по e-mail.
Eyebombing Bulgaria в Instagram
Eyebombing Bulgaria #eyebombing #streetart #urbanart #googlyeyes #faces #bulgaria #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #streetart #urbanart #googlyeyes #faces #bulgaria #eye #faces
Eyebombing Bulgaria #eyebombing #googlyeyes #faces #bulgaria #urbanart #urban #streetart #street #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #googlyeyes #faces #bulgaria #eye #streetart #urbanart
Харесай фен страницата във Facebook
Харесай фен страницата във Facebook
Глинена пещ на плажа (първо издание)
Глинена пещ на плажа (второ издание)
Глинена пещ на плажа (трето издание)
Глинена пещ на плажа (четвърто издание)
Дзен и изкуството да хванеш къра
Шешкинград – начин на живеене, който ще ви изненада и разтърси
Трансформация на стария социалистически кибрит
Видео към парчето Gaddamnbeat (Punkt 2018) на артистите от Backpullver
suck in the experience
Enter your email address to follow this blog and receive notifications of new posts by email.
Join 85 other followers
Join 85 other followers
Already have a WordPress.com account? Log in now.
View post in Reader
%d блогъра харесват това: